[{"text_idx": "#000004", "text": "Bydd oddeutu 120 o fusnesau bach yng Nghymru ac Iwerddon yn elwa ar gynllun newydd gwerth \u20ac2.9 miliwn a ariennir gan yr Undeb Ewropeaidd. Amcan BUCANIER (Adeiladu Clystyrau a Rhwydweithiau Arloesedd, Menter ac Ymchwil) yw rhoi cymorth i fusnesau bach ar ffin Mo\u0302r Iwerddon dros y tair blynedd nesaf. Mae\u2019n ceisio cynyddu capasiti busnesau bach a chanolig a mentrau cymdeithasol i arloesi drwy gydweithio gyda Sefydliadau Addysg Uwch a chyrff cyhoeddus eraill er mwyn rhoi hwb i gynhyrchiant ar draws Cymru ac Iwerddon. Bydd y prosiect yn gweithio yn sectorau twf allweddol economi\u0308au Cymru ac Iwerddon, bwyd a diod, gwyddorau bywyd ac ynni adnewyddadwy."}, {"text_idx": "#000005", "text": "Fel rhan o\u2019r prosiect, bydd y partner arweiniol, sef Cyngor Sir Penfro, yn gweithio gyda Phrifysgol Abertawe a Chyngor Sir Caerfyrddin yng Nghymru, ac Institute of Technology Carlow, Bord Iascaigh Mhara a Chyngor Sir Wexford yn Iwerddon. Bydd BUCANIER yn cynnig dosbarthiadau meistr mewn arloesedd, yn mentora busnesau ac yn creu rhwydweithiau newydd rhwng Cymru ac Iwerddon sydd a\u0302\u2019r nod o helpu mentrau yn yr un sectorau i rannu gwybodaeth, gwella masnach drawsffiniol a chreu swyddi newydd."}, {"text_idx": "#000006", "text": "Bydd y prosiect yn buddsoddi mewn syniadau ynghylch dylunio, datblygu, a darparu cynnyrch, prosesau a gwasanaethau newydd a chynnal profion arnynt drwy arloesi ar sail dylunio a fydd yn dod a\u0302 syniadau o ran cynnyrch/gwasanaethau yn agosach at y farchnad fasnachol. Bydd BUCANIER hefyd yn cynorthwyo i sefydlu clystyrau a rhwydweithiau trawsffiniol a fydd yn caniata\u0301u trosglwyddo gwybodaeth rhwng Sefydliadau Addysg Uwch a busnesau bach a chanolig. Y nod yw datblygu effeithlonrwydd y diwydiant drwy rannu gwybodaeth, arferion a chontractau."}, {"text_idx": "#000009", "text": "Yr ail biler fydd buddsoddi mewn dylunio er mwyn rhoi sail i\u2019r syniadau a\u2019u dilysu. Gan ddefnyddio lleoliadau ar gyfer dylunwyr megis y rhwydwaith Fab Lab a mentoriaid dylunio, bydd cyfranogwyr yn cael cipolygon a delweddau o\u2019r syniad wedi\u2019i ddatblygu trwy wneud ymchwil o ran dyluniad, ffurfio cysyniadau, mireinio\u2019r cynnyrch a phrototeipo."}, {"text_idx": "#000011", "text": "Y pedwerydd piler fydd creu neu wella clystyrau a rhwydweithiau trawsffiniol, gan gynnwys y rhai sy\u2019n gyffredinol neu\u2019n benodol i sector arbennig. Bydd y cysyniad o arloesi agored yn cael ei weithredu wrth rannu syniadau cyffredinol, trosglwyddo gwybodaeth a meithrin arferion gorau yn y grwpiau hyn."}, {"text_idx": "#000012", "text": "Ariennir BUCANIER yn rhannol gan raglen Cydweithredu Tiriogaethol Ewropeaidd 2014-2020 Cymru Iwerddon (ETC) sy\u2019n cysylltu sefydliadau, busnesau a chymunedau ar arfordir gorllewin Cymru ag ardal Cynulliad Rhanbarth y De yn Iwerddon. Mae rhaglen Cymru Iwerddon yn canolbwyntio ar fynd i\u2019r afael a\u0302\u2019r heriau sy\u2019n wynebu\u2019r ddwy wlad, er mwyn gwella blaenoriaethau Cymru ac Iwerddon o ran yr economi a datblygiad cynaliadwy."}]